jkorsvik/nowiki_second_scrape_merged huggingface dataset:
Adrian Rockertsen Falkener

Adrian Rockertsen Falkener (født ca. 1500, død 1596) var borgermester i Trondheim i årene 1554–1595.
I kildene er mellomnavnet/farsnavnet skrevet på forskjellige måter: Rotkersson, Rothkertsøn, Rockertsøn, Rotgarsøn, Rutgersøn, Rochertssøn, Richartssøn og Roghartsen.
Det finnes imidlertid få kilder til informasjon om Falkener. Fødselsår og fødested er derfor usikre, noen kilder hevder at han ble født i Holland, mens andre hevder Bergen. Dødsåret er iflg. Trondheim Byleksikon 1595, men i kildene varierer fødselsåret fra 1478 til 1512, der begge ytterpunktene er like usannsynlige. Det fortelles også at Falkener skulle ha oppnådd en alder på 120 år, noe som er vel så usannsynlig.Falkener hadde trolig hollandske røtter, og bodde i Bergen fram til han, sannsynligvis rundt 1520, kom til Trondheim. Her ble han rådmann ifølge noen kilder i 1526, men det er usikkert. Han ble underborgermester fra ukjent årstall før 1547, og førsteborgermester fra 1554 til 1595. I 1594 ba han om å få fratrede sin stilling pga. alderdom og skrøpelighet. 
Navnet “Falkener” skal han ha fått pga. at han drev med falkefangst. I et dikt av Marcus Volqvarts (1707), nevnes (trolig) Adrian Falkener:

“Til Fredrich den Andens Jagt De Tydske lod henfare 
En Adrian, som har indbragt Til Kongen Falcher rare. 
Deraf fik han sit Ære-Navn, En Falch han maatte hede, 
Som siden drog fra Kjøbenhavn, I Trondhjem tog sin Rede.“ (Frederik II var dansk-norsk konge mellom 1559–1588). 
Som mange andre trøndere, var Falkener svenskvennlig under Den nordiske syvårskrig (1563–1570). Tilhengerne så på svenskene som befriere fra det danske herredømmet, og de ble mottatt med åpne armer da de i 1564 ankom Trondheim. Falkener var tro tilhenger og ble rådgiver til Claude Collart, som var kommandant av den svenske garnisonen i Trondheim. Det sies at mange av eiendommene som ble konfiskert fra svenskmotstanderne, havnet i Falkeners hender. 
Adrian Falkener eide flere eiendommer i Trondheim og omegn, blant andre Falkenergården (tilsvarer i dag Olav Tryggvasonsgt. 5). Han skal også ha eid gårdene Haugan på Byneset og Kvåle i Orkdal. Utenfor byen eide han en løkke, Adriansløkken (tilsvarer Arildsløkken i Ila), som strakk seg langs Nidelva mot Stavne. Han eide også 1-2 jekter som gikk i handelsfart nordover til Finnmark.


== Referanser ==


== Kilder ==
Terje Bratberg: Trondheim Byleksikon, Kunnskapsforlaget 1996. ISBN 82-573-0642-8
Asbjørn Lund: Vandringer i det Trondhjem som svant, Bruns Libris 1991. ISBN 82-7028-491-2
Absalon Pederssøn Beyer: Absalon Pederssøns dagbok 1552–1572  (Dokumentasjonsprosjektet: Beyer)
Torsen

Torsen er en ren mekanisk differensialteknologi for bruk i biler og andre kjøretøyer. Torsen er oppfunnet og patentert av det amerikanske selskapet Gleason Corporation. En Torsen-differensial fordeler kraften trinnløst og kontinuerlig mellom de aksler eller hjulpar den betjener. 
Torsen-teknologien ble først brukt i militære kjøretøyer av merket Hummer fra 1983. Fra 1986 tok Audi i bruk Torsen-differensial i sine Quattro-modeller. Betegnelsen Torsen er et akronym laget av «Torque Sensing» (momentfølende).
Larry Hagman

Larry Hagman (født 21. september 1931 i Fort Worth i Texas, død 23. november 2012 i Dallas i Texas) var en amerikansk skuespiller. I Norge var han mest kjent for rollen som J. R. Ewing, en søkkrik og skruppelløs oljemagnat i TV-serien Dallas, som gikk som en farsott over verden helt fra slutten av 1970-tallet til opp til 1990-tallet. Hagman har også spilt i andre filmer som blant annet brannkonstabel 'Major' i filmen om Supermann fra 1978.
I 1996 gjennomgikk Hagman en livreddende operasjon idet han fikk transplantert en ny lever. Han gikk offentlig ut og innrømmet at han hadde hatt alkoholproblemer i mange år. Han har fått en stjerne på Hollywood Walk of Fame. I 2006 ble han diagnostisert med kreft, som til slutt førte til hans død på Medical City Dallas Hospital i Dallas i Texas den 23. november 2012.
Hagman var aktiv som skuespiller helt fram til sin død.


== Referanser ==


== Eksterne lenker ==
(en) Offisielt nettsted 
(en) Larry Hagman – kategori av bilder, video eller lyd på Commons 
(en)  Offisielt nettsted
(en) Larry Hagman – kategori av bilder, video eller lyd på Commons 
(en) Larry Hagman på Internet Movie Database 
(sv) Larry Hagman i Svensk Filmdatabas 
(fr) Larry Hagman på Allociné 
(en) Larry Hagman på AllMovie 
(en) Larry Hagman hos Turner Classic Movies 
(en) Larry Hagman hos Rotten Tomatoes 
(en) Larry Hagman hos The Movie Database 
(en) Larry Hagman hos Internet Broadway Database 
(en) Larry Hagman hos Internet Broadway Database 
(en) Larry Hagman på EmmyTvLegends
(en) Nekrolog i tv.Yahoo.com/news.
Harpun

En harpun er et stikkvåpen utviklet til jakt og fangst, spesielt av sjøpattedyr som seler og hvaler, men også til fangst av større fisk. Spissen på harpunen er utstyrt med mothakere for å unngå at byttet kan frigjøre seg fra harpunen etter at det er truffet. I enden av harpunen har mange valgt å feste en line, som gjør det mulig å kontrollere byttet. Det finnes to hovedtyper av harpun, såkalt håndharpun og granatharpun.


== Håndharpun ==
Håndharpunen er et stikkvåpen som er avhengig av et støtskaft for å trenge inn. Etter innstikking har skaftet ingen betydning fordi linen er festet til selve harpunspissen, som benyttes til å trekke til seg fangsten. Dette er et gammelt fangstredskap, kjent helt tilbake fra steinalderen. Våpenet brukes fortsatt av arktiske jegerfolk til fangst av sel og hval. Sportsdykkere bruker dessuten moderne utgaver av dette våpenet til harpunering av fisk.


== Granatharpun ==


== Referanser ==


== Se også ==
Lystregaffel, trefork
Hvalfangst
Selfangst


== Litteratur ==
«The Discovery of King Karl Land, Spitsbergen, Adolf Hoel, The Geographical Review Vol. XXV, No. 3, July, 1935, Pp. 476-478, American Geographical Society, Broadway AT 156th Street, New York»
Store norske leksikon, Aschehoug & Gyldendal.
«History of Smith and Wesson» by Roy G. Jinks ISBN 0-917714-14-8


== Eksterne lenker ==
(en) Harpoons – kategori av bilder, video eller lyd på Commons
Patrick Duffy

Patrick Duffy (født 17. mars 1949) er en amerikansk skuespiller og regissør. Han er kjent for sin rolle som Bobby Ewing i TV-serien Dallas og som Frank Lambert i situasjonskomedien Steg for steg, hvor han regisserte 41 episoder selv. Duffy er Nichirenbuddhist.


== Eksterne lenker ==
(en) Patrick Duffy på Internet Movie Database 
(sv) Patrick Duffy i Svensk Filmdatabas 
(fr) Patrick Duffy på Allociné 
(en) Patrick Duffy på AllMovie 
(en) Patrick Duffy hos Rotten Tomatoes 
(en) Patrick Duffy hos The Movie Database
Crédit Agricole (sykkellag)

Crédit Agricole (C.A) var et profesjonelt fransk sykkellag som tilhørte den øverste divisjonen i internasjonal sykkelsport, UCI ProTour. Laget deltok også i utvalgte ritt i UCI Continental Tour. Fra 1998 var det franske finanskonsernet Crédit Agricole lagets hovedsponsor, men disse trakk seg ut etter 2008-sesongen. Det lyktes ikke klubbens sportsdirektør Roger Legeay å finne en ny hovedsponsor, og laget ble lagt ned.
Nordmannen Thor Hushovd var kaptein og en av de aller største stjernene på laget. 


== Historie ==


=== Klubben ===
Sykkellaget Crédit Agricole er et av lagene i fransk og internasjonal sykkelsport med lengst historie. Fra tidlig på 1900-tallet til 1986 var laget direkte underlagt sykkel- og bilfabrikanten Peugeot, som sykkellaget Peugeot, før det i 1987 ble reorganisert som den uavhengige sykkelklubben Velo Moto Club de Paris (Velo Club de Paris fra 1993). Siden da har laget båret navnet og fargene til sine forskjellige hovedsponsorer:

NB: Perioden som GAN har ingenting med sykkelklubben som gikk under samme navn i perioden 1972-1976, annet enn at begge ble sponset av det franske forsikringsselskapet med samme navn.
Greg LeMond er en av de største stjernene i klubbens historie, og vant sin siste sammenlagtseier i Tour de France i 1990. Nordmannen Atle Kvålsvoll syklet for laget i perioden 1988-1992, og var en av LeMonds viktigste og mest oppofrende hjelperyttere. Da LeMond forlot GAN hentet laget inn den britiske banesyklisten Chris Boardman, som spesialiserte seg på tempoløp, og vant prologene i Tour de France i 1996 og 1998. Australieren og spurtspesialisten Stuart O'Grady ble hentet inn til GAN i 1995, og syklet for laget i hele 8 år. Han vant flere etapper i Tour de France. Tyskeren Jens Voigt sluttet seg til laget i 1998, og i løpet av de neste fem årene vant han over 20 store seiere.  
Nordmannen Thor Hushovd signerte for Crédit Agricole høsten 1999, og kjørte sin første hele sesong for laget året etter. I 2001 deltok han i sin første Tour de France. Etter noe uenighet innad i laget i forhold til den andre spurteren, Stuart O'Grady, har Hushovd siden 2004-sesongen vært lagets ubestridte hovedspurter og lagkaptein. 
Norske Mads Kaggestad fikk kontrakt med Crédit Agricole i 2003, blant annet for å være Hushovds faste treningsmakker. Hans kontrakt utløp etter 2007-sesongen, og fra 2008 overtok Gabriel Rasch Kaggestads rolle.


=== Meritterte ryttere ===
 Thor Hushovd
 Greg LeMond
 Stuart O'Grady
 Christophe Moreau
 Jens Voigt
 Jonathan Vaughters
 Bobby Julich
 Chris Boardman
 Eros Poli
 Jaan Kirsipuu
 Frédéric Moncassin
 Cédric Vasseur


== Sesongen 2008 ==


=== Overganger ===


=== Ryttere ===


=== Resultater ===


==== Seiere i Grand Tour ====


==== Seiere i UCI ProTour ====


==== Seiere i UCI Kontinentaltourene ====


==== Seiere i nasjonale mesterskap ====


== Se også ==
Peugeot (sykkellag)


== Referanser ==


== Eksterne lenker ==
Offisielt nettsted
The Golden Snare

The Golden Snare er en amerikansk stumfilm fra 1921 regissert av David Hartford.


== Skuespillere ==
Lewis Stone som sersjant Philip Raine
Wallace Beery som Bram Johnson
Melbourne MacDowell som Doug Johnson
Ruth Renick som Celie
Wellington A. Playter som 'Black' Dawson
DeWitt Jennings som Fitzgerald
Francis McDonald som Pierre Thoreau
Little Esther Scott


== Referanser ==


== Eksterne lenker ==
(en) The Golden Snare på Internet Movie Database
Nise

Nise (Phocoena phocoena), eller vanlig nise og havnenise som den også kalles, er en liten tannhval som tilhører nisefamilien og er en av tre kjente arter i slekten med vanlige niser (Phocoena).


== Beskrivelse ==

Vanlig nise kan bli opptil to meter lang (det normale er 1,4-1,7 meter, avhengig av kjønn) og har en kort og kompakt, strømlinjeformet kroppsbygning med et «stumpt» nebb. Hunnene blir størst og veier opp mot 76 kg, mens hannene gjerne veier opp til ca. 61 kg. Nisen er svart på ryggen, men fargen går etter hvert over til grå langs sidene og hvit i buken. Nisen har ca. 50 tenner til sammen i over- og underkjeven.
Navnet «nise» kommer fra hnísa på norrønt.
Vanlig nise er fredet i Norge.


== Utbredelse og habitat ==
Vanlig nise holder helst til i tempererte farvann i kystnære strøk, men den finnes også sørover langs vestkysten av Afrika, sør til kysten av Senegal. Den er normalt fraværende i Middelhavet, men det finnes en lokal stamme i Svartehavet. Ellers er den vanlig langs kysten på begge sider av Nord-Atlanteren. Dette inkluderer i øst Østersjøen, Skagerrak, Nordsjøen og Norskehavet, nordøstover til Kvitsjøen og deler av Barentshavet, og mot vest kysten av Island, Grønland, Canada og det nordøstre USA. Den finnes dessuten i det nordlige Stillehavet, fra Japan og et stykke nordover mot det russiske fastlandet i Øst-Sibir og de sørlige områdene av Beringstredet. Videre østover til kysten av Alaska og det nordvestlige Canada og USA.


== Atferd ==
Vanlig nise er et flokkdyr. Den lever normalt i små flokker på inntil åtte dyr, men i sammenheng med migrering og store etegilder kan man se flokker på femti til flere hundre individer. Nisen livnærer seg hovedsakelig av fisk og blekksprut. Den er utbredt i kystnære strøk på den nordlige halvkule og forekommer ofte i norske farvann, herunder også i fjordene. De kan bli opp mot 25 år gamle.


== Referanser ==

		
		


== Eksterne lenker ==
(en) nise – oversikt og omtale av artene i WORMS-databasen 
(en) nise i Encyclopedia of Life 
(en) nise i Global Biodiversity Information Facility 
(no) nise hos Artsdatabanken 
(sv) nise hos Dyntaxa 
(en) nise hos Fossilworks 
(en) nise hos ITIS 
(en) nise hos NCBI 
(en) Kategori:Phocoena phocoena – bilder, video eller lyd på Wikimedia Commons 
(en) Phocoena phocoena – galleri av bilder, video eller lyd på Wikimedia Commons 
Phocoena phocoena – detaljert informasjon på Wikispecies 
Helge Rinden. 1998. «NISE Phocoena phocoena (L. 1758)». Fakta om truete pattedyr i Norge. Norsk Zoologisk Forening. Rapport 5. 182 s. (ISBN 82-7857-004-3) Arkivert 6. januar 2015 hos Wayback Machine.
Carlos Alberto Parreira

Carlos Alberto Gomes Parreira (født 27. februar 1943) er en brasiliansk fotballtrener. Han er landslagssjef for Sør-Afrika. Frem til 19. juli 2006 var han trener for Brasils landslag i fotball. 
Parreira er sammen med Bora Milutinović én av to trenere som har sikret VM-deltakelse for 5 ulike land. Han ledet Kuwait til VM i fotball i 1982, De forente arabiske emirater til VM i 1990, Brasil i 1994 og 2006, Saudi-Arabia i 1998 og Sør-Afrika i 2010. (En trener, Bora Milutinović har 4 lag). 
I 1997 trente han Major League Soccer-laget MetroStars. Han har også ledet to brasilianske klubblag: Fluminense og Corinthians. Den siste trenerjobben førte til at han var med på å vinne to viktige trofeer i 2003: Copa do Brasil og Campeonato Paulista.


== Referanser ==


== Eksterne lenker ==
(en) Carlos Alberto Parreira – kategori av bilder, video eller lyd på Commons 
(en) Carlos Alberto Parreira på Internet Movie Database 
(de) Carlos Alberto Parreira – Munzinger Sportsarchiv 
(en) Carlos Alberto Parreira – Olympedia 
(en) Carlos Alberto Parreira – Transfermarkt (manager) 
(en) Carlos Alberto Parreira – FootballDatabase.eu 
(en) Carlos Alberto Parreira – Tyrkias fotballforbund (manager)
Chiwoniso Maraire

Chiwoniso Maraire (født 5. mars 1976 i Olympia i USA, død 24. juli 2013 i Chitungwiza i Zimbabwe) var en amerikansk-zimbabwisk sanger og musiker.Hun ble født i Olympia, Washington, USA, og var datter av Dumisani Maraire. Hun var bosatt i Harare. Maraire var en av få kvinnelige afrikanske artister som spilte det tradisjonelle afrikanske fingerpianoet mbira.


== Plateutgivelser ==
Ancient Voices, 2000
Tales of the mbira (sm.m. bl.a. Dumisani Maraire)
Make me a Channel of Peace – Nobel Peace Price 100 Years. (sm.m. flere andre), 2002
United we stand (sm.m. flere andre)


== Referanser ==


== Eksterne lenker ==
(en) Chiwoniso Maraire på Internet Movie Database 
(en) Chiwoniso Maraire på Discogs 
(en) Chiwoniso Maraire på MusicBrainz 
(en) Chiwoniso Maraire på Songkick
Knut A.G. Hauge

Knut Audun Grodås Hauge (født 18. februar 1970) er en norsk tegneserietegner og lektor.Hauge sto bak serien Mille, som ble publisert i bladet Pondus og i bladet Rutetid. 
I tillegg var han tekstforfatter for satireprogrammet Hallo i uken på NRK P2 i perioden 2004–2010.  
Hauge var en av intiativtagerne til Trondheimstegnerne.
Hauge er lektor ved Sentrum videregående skole i Kongsvinger, har tidligere vært fylkesleder for Hedmark Lektorlag og var sentralstyremedlem i Norsk Lektorlag i perioden 2013–2015.


== Referanser ==
Iñigo Idiakez

Iñigo Idiakez (født 8. november 1973 i Spania) er en spansk fotballspiller som har spilt for tre spanske og to engelske klubber. Han er midtbanespiller og spiller nå for Southampton i Football League Championship.


== Biografi ==
Idiakez startet sin profesjonelle fotballkarriere i den spanske klubben Real Sociedad i 1992. Etter å ha vært i denne klubben i over 10 år ble hans neste stopp Real Oviedo. I denne klubben spilte han bare en sesong noe han også gjorde i sin tredje klubb, Rayo Vallecano.
Den 23. juli 2004 signerte han en 2-årskontrakt med Derby County, og han spilte sin første kamp for denne klubben den 7. august 2004 i en ligakamp mot Leeds United. Sitt første mål for klubben fra Derbyshire kom 14. august 2004 i en ligakamp mot Ipswich Town. I april 2005 skrev han under på en utvidelse av kontrakten hans med Derby, og denne utvidelsen var på et år med en opsjon på ytterligere et år. Dette ville binde han til Derby ut 2007/08-sesongen, men den 31. august 2006 solgte klubben han til Southampton for $250 000.


== Karriere som spiller ==


== Meritter ==
Årets spiller i Derby County i 2004/05-sesongen.
Månedens spiller i Football League Championship, mars 2006.


== Referanser ==


== Kilder ==
Rollin, Glenda & Rollin, Jack: SKYSPORTS FOOTBALL YEARBOOK 2006-07 (side 470).  Headline Book Publishing, London. ISBN 0-7553-1526-X


== Eksterne lenker ==
(en) Iñigo Idiakez – Olympedia 
(en) Iñigo Idiakez – Sports-Reference (OL-resultater – arkivert) 
(en) Iñigo Idiakez – FIFA 
(en) Iñigo Idiakez – Transfermarkt 
(en) Iñigo Idiakez – Transfermarkt (manager) 
(en) Iñigo Idiakez – Soccerbase.com 
(en) Iñigo Idiakez – FootballDatabase.eu 
(en) Iñigo Idiakez – FBref 
Player's website Arkivert 3. desember 2020 hos Wayback Machine.
Mille (tegneserie)

Mille er en enruteserie laget av Knut A.G. Hauge, publisert på nettet siden årsskiftet 1998/99, og i bladet Pondus fra 2000 til 2006. Den trykkes i Bergens Tidende, i tegneserieantologien FLEIP og ble i en periode også publisert i Kapital. Mille betyr 'tusen' på latin, og tegneserien ble opprinnelig nedlagt da tusen ruter var oppnådd i desember 2006. Mille gjenoppstod på nettet i 2009.
Mille er en tegneserie i samme tradisjon og format som rutene til den amerikanske tegneren Gary Larson, men med utgangspunkt i norske forhold. 


== Referanser ==
Morten Bisgaard

Morten Bisgaard (født 25. juni 1974 i Randers, Danmark) er en dansk tidligere fotballspiller som har spilt for fem danske, en italiensk og en engelsk klubb.
Bisgaard har spilt åtte landskamper, og scoret ett mål for Danmark.


== Biografi ==


=== Klubblag ===
Etter å ha spilt for en del mindre klubber i Danmark kom Bisgaard til Odense i 1993. Sommeren 1998 reiste han til den italienske klubben Udinese, og han ble i denne klubben fram til juli 2001 da han gikk til danske FC København. Han spilte for FC København i tre sesonger, og scoret blant annet et mål i den danske cupfinalen for laget fra København.
Den 9. juni 2004 signerte Morten Bisgaard for den engelske klubben Derby County, og han debuterte for denne klubben 7. august 2004 i en kamp mot Leeds United. Sitt første mål for klubben fra Derbyshire var mot Brighton & Hove Albion i en ligakamp den 5. februar 2005. Totalt spilte han 36 ligakamper og scoret fire mål for the Rams i 2004/05-sesongen. Han spilte også begge play-off kampene i mai 2005 da Derby ble slått ut av Preston North End.
2005/06-sesongen startet bra for Bisgaard da han scoret fire ligamål på de åtte første kampene, men etter at klubben tapte 3-0 hjemme mot Wolverhampton Wanderers den 18. november 2005 forsvant han ut av startoppstillingen. Selv om han totalt stoppet på 33 ligakamper i denne sesongen var en del av disse korte innhopp på slutten av kampene.


=== Landslag ===
Bisgaard debuterte på det danske landslaget den 14. august 1996 i en kamp mot Sverige, og han scoret sitt første landslagsmål 12. september 2000 i en kamp mot Island. Hans åttende og siste landskamp var mot Nord-Irland den 7. oktober 2000. Bisgaard har også spilt 8 U-21 og 12 U-19 landskamper.


== Karriere som spiller ==


=== Klubblag ===


== Referanser ==


== Eksterne lenker ==
(en) Morten Bisgaard – FIFA 
(en) Morten Bisgaard – Transfermarkt 
(en) Morten Bisgaard – national-football-teams.com 
(en) Morten Bisgaard – WorldFootball.net 
(en) Morten Bisgaard – Soccerbase.com 
(en) Morten Bisgaard – FootballDatabase.eu 
(en) Morten Bisgaard – Soccerway 
(en) Morten Bisgaard – EU-Football.info 
(da) Morten Bisgaard – Dansk Boldspil-Union 
(en) Morten Bisgaard – FBref 

(da) Statistikk om Bisgaards landskamper (Peders Fodboldstatistik)
Den cisalpinske republikk

Den cisalpinske republikk (ital. Repubblica Cisalpina) var en fransk klientrepublikk i det nordlige Italia mellom 1797 og 1802.
Etter slaget ved Lodi i mai 1796 gikk den franske general Napoléon Bonaparte i gang med å organisere to stater – den ene sør for elven Po (Den cispadanske republikk) – den andre i nord (Den transpadanske republikk). 
Disse to ferske franske marionettrepublikkene ble, sammen med provinsen Novara, snart etter sammenslått til Den cisalpinske republikk (29. juni 1797) og fikk Milano som hovedstad. Den cisalpinske republikk omfattet omtrent det tidligere Hertugdømmet Milano, de delene av Republikken Venezia som lå vest for elven Adige, Hertugdømmet Modena, De pavelige legasjoner og den piemontesiske provinsen Novara. Republikken hadde en befolkning på ca. 3,5 millioner. Hæren bestod av 20 000 franske styrker, betalt av Den cisalpinske republikk. Den første presidenten (director) var Serbelloni. 
Den 10. oktober 1797 gjorde Valtellina opprør mot grisonerne og sluttet seg til republikken. 
Republikken ble besatt av østerrikske styrker i 1799, men ble gjenetablert den 2. juni 1800 etter slaget ved Marengo. I januar 1802 endret Den cisalpinske republikk navn til Den italienske republikk og senere til Kongedømmet Italia (1805 – 1814).
Staten var inndelt på fransk manér i departementer: 

Adda (hovedstad: Sondrio)
Agogna (hovedstad: Novara)
Crostolo (hovedstad: Reggio Emilia)
Cario (hovedstad: Como)
Mella (hovedstad: Brescia)
Mincia (hovedstad: Mantova)
Olona (hovedstad: Milano)
Panaro (hovedstad: Modena)
Øvre Po (hovedstad: Cremona)
Nedre Po (hovedstad: Ferrara)
Reno (hovedstad: Bologna)
Rubicon (hovedstad: Cesena)
Serio (hovedstad: Bergamo)


== Den cisalpinske republikk, 1797-1802 ==
Første direktorat 1797-1798
Annet direktorat 1798
Tredje direktorat 1798-1799
Grzegorz Rasiak

Grzegorz Rasiak (født 12. januar 1979 i Szczecin) er en polsk landslagsspiller i fotball. Han er angrepsspiller og spiller for øyeblikket.
Rasiak har spilt 37 landskamper og scoret 8 mål for Polen i perioden 2002 til 2007.


== Biografi ==


=== Klubblag ===
Rasiak startet sin karriere i 1996 i polske Warta Poznań. I 1998 gikk han til GKS Bełchatów, og i 2000 skrev han under for Odra Wodzisław. I denne klubben scoret han 9 ligamål på 28 kamper før han i 2001 var klar for Groclin Dyskobolia Grodzisk Wielkopolski. Her ble han værende fram til 2004 da italienske Siena kom med et tilbud som Rasiak godtok. Utskiftinger i den italienske klubben sitt styre førte imidlertid til at overgangen ble kansellert, og han slo derfor til på et tilbud fra den engelske klubben Derby County.   
Han signerte for den Derby i september 2004, og den 25. september 2004 debuterte han for klubben i en kamp mot Wigan Athletic. Hans første mål for klubben fra Derbyshire kom i en ligakamp mot Watford 16. oktober 2004, og totalt scoret Rasiak 18 ligamål på 41 kamper for Derby County før han ble solgt til Tottenham Hotspur for £2 millioner den 31. august 2005.
Han debuterte i Premier League den 10. september 2005 mot Liverpool, men spilte bare ni kamper for Tottenham før han ble lånt ut til Southampton, med klausul om senere kjøp, 8. februar 2006. Da 2005/06 sesongen var over returnerte han tilbake til Tottenham før Southampton kjøpte han for £2 millioner den 2. mai 2006.


=== Landslag ===
Grzegorz Rasiak debuterte på det polske landslaget i en kamp mot Færøyene den 21. februar 2004. Han har spilt seks VM-kvalifiseringskamper for Polen og han var også i den polske troppen til VM i 2006. 


== Karriere som spiller ==


=== Klubblag ===


== Referanser ==


== Eksterne lenker ==
(en) Grzegorz Rasiak – FIFA 
(en) Grzegorz Rasiak – Transfermarkt 
(en) Grzegorz Rasiak – national-football-teams.com 
(en) Grzegorz Rasiak – WorldFootball.net 
(en) Grzegorz Rasiak – Soccerbase.com 
(en) Grzegorz Rasiak – FootballDatabase.eu 
(en) Grzegorz Rasiak – EU-Football.info 
(en) Grzegorz Rasiak – FBref 
(pl) Grzegorz Rasiak på 90minut.pl